da en da da da da da en fr en et da da da da nl fr fr en da da da de de fr da da da et da da da en en it az da en da en da en en da da it az da en nb sv da da nb da da en en da da da da da da da da da da da da da da da da da da da da da en da en da da da da sv da sv da da da da da da de da da es es sk tr en nb da et da da da da en da da da da da et da da en da da fi da da en da da en da de de da da da en da da sv da
Bispekandidat: Styrk vi-tænkningen på tværs af stifterne | Kirke.dk
Har du brug for hjælp? Kontakt kundeservice på telefon +45 33 48 05 05 eller mail: service@kirke.dk.
Indtast koden som du har modtaget på SMS
Indtast mail og adgangskode og få adgang.
Der er ingen i Roskilde Stift, der ønsker at komme til at høre til i et andet stift, mener bispekandidat Ulla Thorbjørn Hansen. Derfor er hendes klare budskab: Nej tak til en ændring af stiftsgrænser
Biskop, fhv. provst og ledende beredskabspræst
"Måske ligger løsningerne ikke i at forsøge at gøre hverken provstier eller stifter helt ens i størrelse? Måske er vejen frem snarere at styrke vi-tænkningen på tværs af sogne, provstier og stifter – og finde lokale løsninger," siger bispekandidat Ulla Thorbjørn Hansen. Foto: Pressefoto.
Kirke.dk's spørgsmål til bispekandidaterne i Roskilde Stift
Den 20. april åbnede afstemningen om, hvem der skal være den næste biskop over Roskilde Stift. I løbet af afstemningsperioden beder Kirke.dk de fire kandidater svare på tre spørgsmål.
Det tredje spørgsmål lyder:
Demografiske ændringer betyder voksende forskel på befolkningstallet i Helsingør Stift og Lolland-Falsters Stift. Bør Roskilde Stift bidrage til en løsning, der ændrer stiftsgrænserne? Hvis nej, hvorfor ikke? Hvis ja, hvordan?
Mig bekendt er der ikke nogen af os i Roskilde Stift, der ønsker at komme til at høre til i et andet stift. Derfor må mit klare svar være: Nej tak til en ændring af stiftsgrænser.
Som sognepræst i Glostrup i 00’erne, talte man også om stiftsgrænser. Dengang var der i Glostrup bred enighed om, at vi ikke ønskede at høre til Københavns Stift. Så hellere Roskilde, hvis det endelig skulle være.
En cocktail med mange ingredienser
Ændring af stiftsgrænser er en cocktail med mange forskellige ingredienser: jura, økonomi, bemanding, følelser, identitet og tilhørsforhold.
Skal der en dag drøftes stiftsgrænseændringer, bør det bero på et ønske fra de implicerede parter. Et ønske, der følges op med samtaler, hvor fordele og ulemper samt konsekvenser afdækkes.
Det er altså ikke noget, biskopperne lige tager initiativ til. Det må ikke være en skrivebordsøvelse eller en DJØF-løsning. Der skal virkelig være et ønske på lokalt plan, det vil sige på sogne-, pastorat- og provstiniveau.
For at ændre stiftsgrænser er komplekst og forbundet med historiske tilhørsforhold. Der er for meget på spil her til at lave ’fejl’, der ikke bare kan rulles tilbage. Det kan ende som en farlig cocktail, der kan gøre mere skade end gavn. Lidt ligesom med storpastorater. Det, der på papiret ligner en god løsning, er det ikke nødvendigvis ude i de mindre sogne på landet.
Et stift som Lolland-Falster er økonomisk hårdt presset. Der er mange middelalderkirker, der skal vedligeholdes i forhold til antallet af kirkeskatteydere. Biskoppen har fire provster, 58 menighedsråd og 59 præster. Biskoppen kan være i tæt kontakt med alle.
Omvendt har Roskilde stift helt anderledes økonomiske muligheder. Her er der 12 provster med 230 menighedsråd og tæt ved 300 præster. Her er biskoppen til gengæld meget afhængig af samarbejdet og uddelegering til stiftets 12 provster.
Landets 10 stifter er altså meget forskellige i størrelser, både hvad angår befolkningstal, antal præster, antal kirker, økonomi og geografi. Sådan er det også med provstier.
Mit provsti i Slagelse er i nyere tid sammenlagt af to provstier. I dag er provstiet derfor et af landets største provstier med 41 sogne, 45 kirker, 38 præster og 33 kirkegårde. På en måde er det for stort. Til gengæld er der flere penge at gøre godt med, fordi vi har slået alle gode kræfter sammen. Vi tænker dagligt i at styrke ”vi-tænkningen” og samarbejdet på tværs af provstiet/kommunen – ja sågar i samarbejder på tværs af provstier.
Til sammenligning findes der provstier, hvor der er mindre end 10 sogne og færre end 20 præster og ingen kirkegårde. Så også blandt provstier og provster er der altså tale om en stor ulighed.
Løsninger med vores eksistensberettigelse for øje
Måske ligger løsningerne ikke i at forsøge at gøre hverken provstier eller stifter helt ens i størrelse? Måske er vejen frem snarere at styrke vi-tænkningen på tværs af sogne, provstier og stifter – og finde lokale løsninger.
Uanset hvad vi gør, så skal vi huske hvorfor vi er her som kirke: Vi er til for at forkynde Kristus som hele verdens frelser (jf. Betænkning 1477, opgaver i sogn, provsti og stift). Alle konkrete målsætninger og løsninger i sognet, provstiet og stiftet bør dybest set tjene denne opgave. Gør de ikke det, så er vi på afveje.
Denne grundopgave bestræber jeg mig på at tjene som provst i dag. Bliver jeg Roskilde Stifts næste biskop, vil jeg fortsætte arbejdet på 12 provstiers og 230 menighedsråds vegne!
Tidslinje for bispevalget i Roskilde 2022
Fold ud Fold ind
25. januar: Valget udskrives
22. marts: Frist for indlevering af kandidatlister
29. marts: Frist for afhjælpning af eventuelle mangler
20. april: Afstemningen indledes
11. maj: Afstemningen slutter
Hvis ingen af kandidaterne opnår absolut flertal i afstemning, skal der stemmes igen om de to kandidater, der opnåede flest stemmer.
25. maj: Afstemningen indledes
15. juni: Afstemningen slutter
1. september: Den nye biskop tiltræder
4. september: Bispevielse i Roskilde Domkirke
Bispekandidat: Økonomisk udligning kan hjælpe Lolland-Falsters Stift
Bispekandidat: Økonomisk udligning kan hjælpe Lolland-Falsters Stift
Flere artikler fra Kirke.dk
Hyrdebrevet afslører: Det skriver præster i lukket facebookgruppe
Hyrdebrevet afslører: Det skriver præster i lukket facebookgruppe
Ny bispekandidat: Vi skal passe på med hele tiden at ville finde på og forny os
Ny bispekandidat: Vi skal passe på med hele tiden at ville finde på og forny os
Provster drøftede, hvad kirkens opgave er
Provster drøftede, hvad kirkens opgave er
Anne er valgt ind i toppen af Kirkernes Verdensråd
Anne er valgt ind i toppen af Kirkernes Verdensråd
Hyrdebrevet: De stiller op til bispevalget på Fyn
Hyrdebrevet: De stiller op til bispevalget på Fyn
For eller imod: Bedømmelse af bispekandidater
For eller imod: Bedømmelse af bispekandidater
Kirkerne i Oslo skruer ned for varmen
Kirkerne i Oslo skruer ned for varmen
Forslag: Bispekandidaters kvalifikationer bør vurderes
Forslag: Bispekandidaters kvalifikationer bør vurderes
Bispekandidat: Jeg vil bringe humor ind i stiftsadministrationen
Bispekandidat: Jeg vil bringe humor ind i stiftsadministrationen
Bispekandidat nummer to melder sit kandidatur i Fyens Stift
Bispekandidat nummer to melder sit kandidatur i Fyens Stift
Udgivet af Kristeligt Dagblad
Vimmelskaftet 47 1161 København K. Telefon: +45 33 48 05 00 Mail: redaktion@kirke.dk CVR nr. DK-17725114
Ansvarshavende chefredaktør: Jeppe Duvå
Vi tager ansvar for indholdet og er tilmeldt